**SVEUČILIŠTE U ZAGREBU**, **SVEUČILIŠNI RAČUNSKI CENTAR SRCE**, Josipa Marohnića 5, Zagreb, OIB: 34016189309, koje zastupa ravnatelj Ivan Marić (dalje u tekstu: **Srce**), kao koordinator CIX-a i davatelj CIX usluga

i

**<NAZIV PRAVNOG SUBJEKTA>**, adresa, grad, OIB: <osobni identifikacijski broj>, koje zastupa <funkcija, Ime\_Prezime, zvanje>, (dalje u tekstu: **ČLANICA CIX-a**),

sklopili su sljedeći

ugovor o ČLANSTVU I KORIŠTENJU

USLUGA CIX (CROATIAN INTERNET EXCHANGEA)

BROJ <BROJ\_UGOVORA>:

(dalje u tekstu: "Ugovor")

1. Ovim ugovorom, Srce i ČLANICA CIX-a utvrđuju međusobna prava i obveze, vezane uz članstvo u CIX-u i korištenje usluga CIX-a, što je sve pobliže opisano u Pravilniku CIX-a (u daljnjem tekstu Pravilnik), donesenom od strane Srca, kao koordinatora CIX-a.
2. Potpisom ovog Ugovora ČLANICA CIX-a potvrđuje da je upoznata s odredbama Pravilnika i suglasna je da ju odredbe Pravilnika pravno obvezuju kao članicu CIX-a sa svim pripadajućim pravima i obvezama.
3. U slučaju izmjena Pravilnika, ugovorne strane su suglasne da se izmjene primjenjuju na ugovorni odnos nastao temeljem već sklopljenog ugovora. ČLANICA CIX-a ima pravo otkazati ranije sklopljeni ugovor ukoliko nije suglasna s izmjenama Pravilnika uz obvezu dostavljanja pisane obavijesti Srcu u roku od 15 dana od dana primitka obavijesti o stupanju na snagu izmijenjenog Pravilnika.
4. Ugovorne strane suglasno utvrđuju da će se sva službena komunikacija vezana uz članstvo i korištenje CIX usluge vršiti putem elektroničke pošte sukladno odredbama Pravilnika.
5. Ugovorne strane određuju e-mail adrese putem kojih će vršiti svu službenu komunikaciju, i to ČLANICA CIX-a određuje adresu <e-mail adresa>, a Srce određuje e-mail adresu cix@srce.hr.
6. Vrste usluga CIX-a koje ČLANICA CIX-a može izabrati pobliže je opisana u važećem dokumentu „Tehnički opis i usluge CIX-a“ koji je sastavni dio Pravilnika CIX-a.
7. ČLANICA CIX-a određuje vrstu usluge CIX-a koju želi koristiti slanjem zahtjeva na e-mail adresu Srca iz članka 2. ovog ugovora najkasnije 15 dana prije planiranog početka razdoblja korištenja usluge.
8. ČLANICA CIX-a može imenovati svoje predstavnike u Forumu CIX-a.
9. ČLANICA CIX-a imenuje administrativne i tehničke osobe ovlaštene za pristup opremi u njezinom vlasništvu.
10. Imenovanje navedenih osoba kao i bilo koja promjena osoba navedenih u stavku 1. i 2. ovog članka vrši se putem službenih e-mail adresa iz članka 2. ovog ugovora.
11. Vrsta osobnih podataka koje Srce prikuplja temeljem odredbe ovog članka, svrha obrade, rok čuvanja i prava ispitanika propisani su odredbama Pravilnika.
12. ČLANICA CIX-a se obvezuje voditi i redovito ažurirati podatke o imenovanim osobama iz članka 4. ovog ugovora kao i druge administrativne i tehničke podatke vezane uz članstvo u CIX-u na internom portalu za ČLANICE CIX-a (<https://intwww.cix.hr/>).
13. ČLANICA CIX-a se obvezuje pravovremeno i u skladu sa pravilima struke, te bona fides, ispunjavati obveze koje su za članice CIX-a propisane Pravilnikom.
14. ČLANICA CIX-a se obvezuje u roku od 90 dana od dana sklapanja ovog ugovora izvršiti spajanje na mrežnu infrastrukturu CIX-a. U protivnom, istekom tog roka ugovor se raskida bez obveze prethodne obavijesti od strane Srca.
15. U slučaju neispunjena obveza od strane ČLANICE CIX-a, određenih u Pravilniku, kao i nepoštivanja odredbi ovog Ugovora, Srce može raskinuti ovaj ugovor, sa svim pravnim posljedicama za ČLANICU CIX-a koja nije ispunila preuzete obveze, a sukladno odredbama Zakona o obveznim odnosima.
16. Naknadu za troškove pristupanja CIX-u ČLANICA CIX-a se obvezuje jednokratno uplatiti Srcu u roku od 15 dana od dana sklapanja ovog ugovora temeljem računa kojeg izdaje Srce.
17. ČLANICA CIX-a se obvezuje Srcu plaćati mjesečnu naknadu za CIX uslugu sukladno odredbama važećeg dokumenta „Tehnički opis i usluge CIX-a“ koji je sastavni dio Pravilnika CIX-a.
18. Mjesečna plaćanja obavljaju se na osnovu ispostavljenog računa kojeg izdaje Srce za obračunski mjesec i dospijevaju do 15. u sljedećem mjesecu.
19. Usluga je oporeziva porezom na dodanu vrijednost prema sjedištu poreznog obveznika primatelja usluge, a u skladu sa zakonskim propisima o porezu na dodanu vrijednost.
20. Ugovorne strane su suglasne da obveza ČLANICE CIX-a na plaćanje naknada vezanih uz pružanje CIX usluge nastaje s danom spajanja na mrežnu infrastrukturu CIX-a.
21. Ovaj Ugovor se sklapa na neodređeno vrijeme, do trenutka otkazivanja bilo koje od ugovornih strana u pisanom obliku.
22. U slučajevima otkaza ugovora, isti se otkazuje u pisanom obliku, s time da otkazni rok iznosi 30 dana.

Ugovor se raskida pod uvjetima, na način i u rokovima predviđenim Pravilnikom.

Ugovorne strane su suglasne, da će sve eventualne sporove proizašle iz ovog Ugovora, pokušati riješiti na miran način i sukladno odredbama Pravilnika i ovog Ugovora, a ukoliko to ne bude moguće iste ugovaraju nadležnost suda u Zagrebu.

Ovaj ugovor je sačinjen u 4 istovjetna primjeraka, od kojih Srce zadržava 2 (dva) primjerka, a ČLANICA CIX-a zadržava preostala 2 (dva) primjerka.

1. Ugovor stupa na snagu s danom potpisa obje ugovorne strane.
2. Ugovorne strane su pročitale ovaj Ugovor, kao i Pravilnik koji je temelj za njegovo sklapanje, te ga u znak pristanka potpisuju.

<NAZIV PRAVNOG SUBJEKTA>: Sveučilište u zagrebu

SVEUčilišni računski centar

<funkcija> Ravnatelj

<Ime\_Prezime, zvanje> Ivan Marić

KLASA: KLASA:

URBROJ: URBROJ: